بھاگیالکشمی

بھاگیالکشمی (پیدائش 1 نومبر 1962) ایک ہندوستانی صوتی فنکار اور اداکارہ  ہیں۔ وہ بنیادی طور پر ملیالم فلم انڈسٹری میں کام کرتی ہیں۔ انھوں نے نے ملیالم سنیما میں چار ہزار سے زیادہ فلموں کے لیے صوتی امتزاج(ڈبنگ) کیا ہے۔ انھوں نے زیادہ تر  اداکارہ شبانہ کے کرداروں کے لیے اپنی آواز دی ہے۔  

بھاگیا لکشمی نے اپنی سوانح عمری کا عنوان سوارابھے دنگل کے نام سے شائع کیا، جسے سوانح اور خود نوشت کے لیے کیرالہ ساہتیہ اکاڈمی ایوارڈ ملا۔

کیرئیر 
بھاگیالکشمی نے 1972 میں 10 سال کی عمر میں بچوں کے کرداروں کے لیے آواز دینا شروع کی۔ اس کی پہلی مشہور فلم 1977 میں نشر ہوئی جس کا نام  اپرادھی تھا۔ انھوں نے اپنی پہلی فلم  بطور چائلڈ آرٹسٹ ماناسو(1973) کے ساتھ تقریباً بیس ملیالم فلموں میں بھی کام کیا ہے۔ وہ فنکار سریجا روی کی ڈبنگ کے بعد سب سے زیادہ بار کیرالہ اسٹیٹ فلم ایوارڈ جیتنے کا ریکارڈ رکھتی ہیں، جو انھوں نے آٹھ بار جیتا۔ 2021 میں وہ بگ باس ملیالم سیزن 3 میں بطور شریک مقابلہ داخل ہوئیں اورانچاس  دن وہ برابر اس مقابلہ میں شامل رہیں۔

ریڈیو 
وہ آل انڈیا ریڈیو میں صداکار کے طور پر بھی کام کرتی  رہی ہیں۔

ذاتی زندگی 
بھاگیا لکشمی کی پیدائش 1 نومبر 1962 کو کمارن نائر کے گھر  ہوئی  جن کا تعلق کوزی کوڈ کے پوات تھاراواڈو خاندان  سے تھا۔ ان کی ایک بڑی بہن اندرا نائر اور ایک بھائی اننی نائر ہیں۔ انہوں نے اپنے کیریئر کا آغاز بطور ڈبنگ فنکار دس سال کی عمر میں کیا۔ انھوں نے سنیما انڈسٹری میں کام کرتے ہوئے اپنا یونیورسٹی کورس مکمل کیا۔ ان کے والدین ان کے بچپن میں داغ مفارقت دے گئے تھے۔ ان کی شادی  رمیش کمار سے 27 اکتوبر 1985 کو ہوئی، اس جوڑے کے دو بیٹے ہیں۔ ان کی 2011 میں علیحدگی ہوئی اور ستمبر 2014 میں ان کی سرکاری طور پر طلاق ہوگئی۔

کیریئر 
انھوں نے اپنا صوتی کیریئر بطور کم عمر  فنکار فلم اپارتھی(1977) سے شروع کیا۔ 1978-1980 کے عرصے کے دوران انہوں نے سومانی فلموں کے لیے کم عمر اداکار  اور معاون ہیروئن کے کرداروں کے لیے آواز مستعار دی۔ انہوں نے متعدد ملیالم فلموں کے لیے ڈبنگ کی ہے۔ انھوں نے میناکا، ارواسی، جیا پردھا، کارتیکا، پاروتی، گوتھامی، سوہاسنی، سوبھانہ، سوکنیا، سریتھا، بھانوپریہ، ریکھا، ریوتی، رادھا، رادھیکا، رینجنی، موہنی، کاویہ مادھاون، دیویا سامانی، کاویہ مادھاون، دیویا سامانی جیسی کئی معروف ہیروئنوں کے لیے اپنی آواز مستعار دی۔ 

انہوں نے فلمز مانچتراتھازو(1993)، منارم (1994)، تھینماون کومبتھ (1994) میں پس پردہ آواز دی جو ان کی قابل ذکر فلمیں ہیں۔ ان فلموں میں آواز کے جوہر دکھانے پر  انہیں ملیالم فلم انڈسٹری میں تعریف کے ساتھ ساتھ اعزازات ملے۔

اشاعت 
بھاگیا لکشمی نے اپنی سوانح عمری شائع کی جس کا نام سوارابھے دنگل ہے۔

حوالہ جات 
بھارتی فلمی اداکارائیں
1962ء کی پیدائشیں
اکیسویں صدی کی بھارتی اداکارائیں
بھارتی صوتی اداکارائیں
بیسویں صدی کی بھارتی اداکارائیں
ملیالم فلمی اداکارائیں
کالیکٹ کی اداکارائیں